timothydillan/balinese-cpt-corpus huggingface dataset:
Makudang upaya kelaksanayang Pemkab Buléléng mepaiketan pelestarian adat lan budaya taler pariwisata antuk nincapang kunjungan wisatawan utamanyané ke destinasi wisata unggulan ring Bali utara. Silih sinunggil wisata unggulan Buléléng inngih punika wisata bahari Pantai Lovina sané pinaka targét wisatawan inggian domestik, lokal lan mancanegara. Pemerintah ngelintang Disbudpar Buléléng ngelaksanayang Lovina Festival ngawit tanggal 10 – 14 September 2016, tujuannyané mangda prasida menggenjot kunjungan wisatawan, asapunika kebaosang Kepala Dinas Kebudayaan lan Pariwisata Buléléng, Ir. Nyoman Sutrisno, MM wau puniki.Paindikan punika kabligbagang ring sajroning acara Isin Gumi Radio Singaraja FM 92,0 Mhz rahina Werespati, 08 September 2016.
Gung Surya, Lovina
Indik punika wantah rerincikan becik pisan tur patut ngamolihang penampén samian kahanan. Riantukan melarapan pagelaran Lovina Festival ring tengahing obyék wisata pacang ngawinang wisatawan inucap jangkep ngamolihang suguhan inggian seni budaya, lan indik pelestarian adat Bali. Tunas titiang taler majeng Pemkab Buléléng ring parikrama puniki mangda taler kauningayang indik sejarah kawéntenan Lovina.
Made Artana, Pedawa
Lovina Festival sida mromosiang kawéntenan pariwisata Lovina sané kasub antuk wisata baharinyané. Napi malih medaging kolaborasi seni budaya khas Buléléng. Lianan ring pinaka ngelestariang seni taler pacang sida nincapang pengerauh tamu manca negara lan domestik. Kémahon tunas titiang indik galah ngelaksanayang festival sampunang mépét, riantukan wau pisan Buléléng ngelar Bulfés, yén sida mangda doh jaraknyané.
Gst. Komang Adnyana, Penarungan
Antuk gelaran punika akéh prasida menggali poténsi sané kaduénang soang-soang pengabih ring Lovina. Asapunika taler sekeha-sekeha kesenian sida kailénang utawi kapentasang. Punika sayan ngasubang aran Lovina kantos ke dura Negara. Riusan kagelar festival puniki manahin titiang patut naler ke évaluasi amon napi yusnyané majeng kemajuan kepawisataan ring Buléléng .(ama)
Ilustrasi bandara
Wacana pewangunan bandara ring Kabupatémn Buléléng kantun berhembus. Kocap kalih perusahaan ageng kegadang-gadang sampun sumeken antuk mencoba ngeréalisasiangnyané. Mangkin informasi pinih anyar, mégaproyék punika wantah nyantosang penetapan lokasi saking Kementerian Perhubungan (Kemenhub). Sékretaris Daérah Buléléng Dewa Ketut Puspaka wau puniki negesang kantos mangkin wénten kalih perusahaan sané kongkrit sampun sumeken ngeréalisasiang pewangunan bandara inucap inggih punika PT BIBU lan PT Pembangunan Bali Mandairi. Paindikan punika kabligbagang ring acara Isin Gumi Radio Singaraja FM 92.0 Mhz rahina Anggara, 11 April 2017 2015
Tanaya, Kp.Tinggi Singaraja
Ring dije kemanten genahnyané bandara punika patut ngamolihang dukungan yéning pewangunanyané yakti-yakti madué kawigunan majeng krama Buléléng khususné lan Bali umumnyané taler prasida nganggén lan kautamaang tenaga kerja saking krama Buléléng yéning sampun kewangun.
Komang Yasa, Lovina
Aptiang titiang pewangun bandara puniki jati-jati kalaksanayang antuk manah becik taler kemajuan Buléléng kapungkur, tan wantah nguntungang segelintir oknum pejabat. Lan sida nincapang perékonomian krama Buléléng.
Nengah Sudix. Seririt
Dados masyarakat Buléléng wantah cumpu antuk rencana kawangun bandara punika ring dija kemanten genahnyané ring wewidangan Buléléng. Kémahon tunas titiang ring para tim saking invéstor lan pemda mangda jati-jati kekaji dumun, mangda bénjangan tan ngawinang paindikan utawi mangkrak. Riantukan pewangunan inucap jpastika nganggén prabéa sané akéh.
Kadek Berata, Kayu Putih
Wecana pacang kewangun bandara intersional ring Buléléng punika sinah pacang ngawinang rasa bangga krama Buléléng utamané lan Bali umumné. Aptiang titiang rencana punika gelis kasinahyang diastun ring dije kemanten genahnyané.
Putu Karsini, Banjar
Wiakti pisan genah punika patut mangda gelis katentuan ring dije patut. Pihak pamerintah kabupatén lan propinsi mangda maiguman mutusang pandikan lokasi bandara internasioanal inucap. (ama)
I bapa sampun budal ke gumine wayah.
Sampun meraga angin,
kesyar kesyur ulah ulih.
Tan kapanggihin, nanging kerasa ring kulit, ring tangkahe sane puyung.
Titiang panak bapa,
Sane mesaksi duke bapa ninggal kurungan.
Meraga sa'ang matah, kageseng antuk sang agni.
Mewali ke pertiwi.
Dekdek manah titiang masaksi, kalintang sedih, ten surud ngetelang yeh mata.
sakadi sentir sane kapademang,
Pati grepe titiang memargi,
Rimangkin titiang anak ubuh, belog, tambet tiang jagi nunut pamargin bapa.
Majalan titiang, nuduk carita ring penyama braya sane masatua duke bapa idup.
Becik bapa maninggal karma. Akeh sane merasa kelangan bapa.
Malih tiang mamargi, nunut timpal peguruan bapa, kaicen tiang lontar acakepan sane sampun bubukan, suwe tiang mekeneh, ten keni baan ngwacen, malih kalinggihan tiang ring pelangkiran.
Tiang panak bapa kalintang belog.
Ne mangkin titiang menemu soca mirah, ring gelas sane sampun daki, kaduduk tiang, angge titiang ngubadin manah I meme sane nenten seger seger. Wawu tiang uning nika pelambang tresnan bapa tekening I meme.
Bapa taler maninggal cucu, ten keni baan titiang nuturang ring sang anak alit, antuk pamargi bapa sane gegeson matinggal.
Inguh lan sungsut manah tiang, kalunta lunta nunut pamargi I bapa.
Ne mangkin iriki tiang negak beten punyan buluane ring amben bale daja mailih ilih, nayuhin manah sane nenten taen tis. Ngaukin bapa sane meraga angin.
Pamargin tiang sekadi nuduk tampalan kayu, punduhang titiang kanti dados angge saang mepunpun.
Yening bapa kari medruwe karna maraga angin, tiang jagi matitip wangsit ring I kedis becica, tuah petaken manten,
" Pamargi sira sane mangkin kairing tiang?"
I pekak, I dadong lan I Penik sampun sami sareng bapa irika melinggih ring gedong rong tiga, caket ten memunyi, sunya suwung, pateh meraga angin maparab bethara hyang guru.
Tuah I cecek sane ten surut surut mesuara mecekcekcek.
Yening dados,
tunas tiang piteket, icening tiang ipian, pang keni antuk tiang mepitutur tekening I meme lan putun bapa sang nak alit.
Tiang sane kari idup lan matuwuh sane jagi ngalanturang, pamargi bapa sane durung tatas.
---------
Ubud 18 oktober 2009
Katur ring bapa sane naening lekad ring tanggal punika.
Titiang,
D.purnami
Sent from my BlackBerry®
powered by Sinyal Kuat INDOSAT
Aturang - Purwaka
Yén Bénjang Tiang dados Présidén I Putu Supartika
ATUR PANGAKSAMA
Om Suastiastu Angayubagia pisan aturang titiang majeng ring Ida Sang Hyang Widhi Wasa, duaning sangkaning asung kerta wara nugraha Ida, cakepan alit puniki prasida embas. Duaning sangkaning sih Ida, titiang prasida muputang cakepan puniki, yadiastun kantun akéh kakirangannyané. Rasa liang mabunga-bunga manah titiangé ring galahe sané mangkin, duaning titiang sida nyarengin matembung ngalestariang satra Bali anyar malarapan antuk pupulan satua cutet sané mamurda “Yén Bénjang Tiang dados Présidén” puniki. Yadiastun titiang wau malajah nyurat, nanging ulian pangkah lan pongah déwék titiangé, ngawinang titiang ngawanénang déwék nerbitang pupulan satua cutet puniki. Yén selehin kasujatianné, kari akéh kakirangan lan kaiwangan ring satua-satua sané wénten ring cakepané puniki ngenénin indik basa, uger-uger panulisan, miwah sané lianan. Indiké punika krana katambetan lan kabelogan titiangé sané kaliwat ri kala ngawi sasuratané puniki.
Sasuratan sané wénten ring cakepané puniki akehne 20 carita lan sampun naanin kawedar ring surat kabar lan majalah, minakadi ring Bali Orti, Pos Bali, lan Majalah Éksprési. Tuah petang carita sané durung polih kawedar ring surat kabar utawi majalah, inggih punika “Swalapatra Majeng ring Sang sané Tresnain Titiang, Paris I’m Coming, Pekak Raka, lan Tresna Boya ja Arta, Arta Boya ja Tresna.”
Titiang ngaturang suksma majeng ring reraman titiangé I Wayan Kerti lan Ni Luh Suwéca sané sampun ngayahin titiang saking alit ngantos mangkin, punika taler ring arin titiangé I Madé Suniartika sané tresnain titiang. Titiang taler ngaturang suksma ring gagélan titiangé Ni Wayan Widhi Setianingsih sané sampun nimpalin, lan nyemangatin titiang ri kala titiang nyurat carita puniki.
Titiang taler ngaturang suksma pisan majeng ring IDK Raka Kusuma, Madé Sugianto, I Ketut Suwindu, I Wayan Paing, Madé Adnyana Olé, Kadék Sonia Piscayanti, Tudékamatra, Madé Suartana, Citra Bayu, Wulan Déwi Saraswati, Agus Phébi, Sumahardika, Doni Marantika, Adi Wira Nata, Dw Nova W. Gama, Dirga, Suputra, Alit Juliarta, miwah sané lianan sané nénten prasida wacakin titiang saka siki, sané sampun membimbing titiang, ngamaang titiang ajah-ajah, lan mamotivasi titiang sané ngawinang cakepané puniki prasida embas.
Mangkin titiang kantun malajah. Malajah lan malajah. Krana kantun akéh kaiwangan titiangé. Titiang taler nunas kritik lan saran ring ida dané sareng sami sané ngawacén cakepané puniki. Dumogi malarapan antuk cakepané puniki, prasida ngawinang satra Bali anyaré sayan ngalimbak tur kakenal ring sajebag Bali lan taler prasida kakenal ngantos ka sajebag panegara Indonesiané.
Titiang nunas pangampura antuk katambetan lan kabelogan titiangé puniki. Dumogi iraga sareng sami prasida pakedék pakenyung sangkaning sastra Bali anyar puniki. Astungkara.
Om Santi Santi Santi Om
Singaraja, Désémber 2014 Pangawi
Geguritan
Japatuan
Kabanda
antuk Tresna
Gumanti méweh megat tresna. Punapi
malih ring anak istri sané maangga patibrata. Tresnané ngwetuang pusang kayun.
Kawisésan tresnané ngwetuang lali ring angga. Sang katresnain diastun sampun
karereh olih Sanghyang Kalamretiu satiané alaki rabi nénten surud-surud. Kantos
purun ngreruh ka suargaloka. Tresnané tumus sekala niskala. Sang alaki
rabi kantos ka niskala. Sapunika mungguh
ring Geguritan Japatuan kasurat olih I Madé Gambar.
Geguritan Japatuan maésed-ésed sakadi pamargan Sang Darmawangsa
ngruruh suargaloka. Geguritan Japatuan nganggén pupuh Durma 55
pada, pangkur 15 pada, sinom 24 pada, smarandana 21 pada. Geguritan Japatuan nyihnayang
sapasira manten pacang mresidayang polih suarga. Nénten sang maangga prabu,raja,
pemimpin, utawi sadaka. Wantah sampun pamarginé manut ring sesananing
kamanusan, satia ring laksana .
Sang alaki rabi sami-sami ngamargiang satia. Astiti bakti ring
kawitan, ring Sanghyang Widhi. Sang kalih kalulutan tresna. Saling tuléngayang.
Nénten midep-midepang angga soang-soang. Sang istri ngamargiang patibrata.
Taler matetikas manut dresta, agama. Sami-sami wikan. Wikan ring kasujatianing
dados manusa :
Tur anembah astiti bakti
ring lakia/ tan lipia rahina wengi/ karaning ya manggih wiya/ ébuh suka ring
suaminniya/ tan lipia bakti ring widhi/ anging
tan lama yusa/ apan pamamite uni// ( Durma
7, kaca 4 ).
Santukan nyekeh sawa kantos sasihan janten pacang nyebelin désa.
Samaliha ngwetuang pinungkan. Ambu sang lina mikobetin sang maurip. I krama désa
manggihin pikobet. Raris nunas pamargi ring sang awangga rat. Sang awangga rat nglungsur pamargi ring sang
sadaka. Anut pamarginé kaula- raja- sang sadaka. I krama désa nenten midep-midepang angga.
Punapi malih jagi nyengkalén sang kasungsutan. Pamargi sané kaicénin :
Kocap akéh linging aji ala
pisan/ ya dadi banaspati/ menadi gering sasab merana/ melah né jani késahang
apang de nu mangeletehin i rama désa/ aturé alon mehari// (
Durma 23, kaca 6).
Sang katresnain taler nunas mangda katanem. Santukan sampun
lina. Wantah suksma sarira – antakaranma
sarira sané kantun mresidayng mamargi. Marupa sabda tan palingga. Nglungsur
mangda digelis kaprelina. Uning anggané
sampun nénten dados linggain malih :
Sampun wengi ada sabda tan
palingga/ rasan nyané sang lalis/
mituduhin tingkah/ sampunang beli mamasah/ sawan titiangé né mangkin/ yan beli
tresna/ tanem titiang mangda becik//
( Durma 37, kaca 9)
Sawané kabecikan. Kamargiang manut pituduh sastra taler
tatakramaning wong antarlina.
Sakeéwanten tresna ring sang lina nénten surud-surud mangda mresidayang
katemu :
Nunas mameriksain apang
melah/ sawan rain cainé mangkin/ tan carita wustanem/ sampun becik pinariksa/ Ki
Japatuan mapaihin/ beli sampun sareng lunga/ banggayang titian padidian// ( Durma 52, kaca 11).
Sang alaki rabi magda sami-sami tresna, sami adung. Astiti bakti
ring Sanghyang Widhi. Midep manyama braya. Sami-sami satia.
Satiané pacang nyarengin pamarginé kantos ka suarga loka.
IBW
Widiasa Kenitén
Labels: Geguritan
Ngrajegang budi patut becik pisan tamtamin saking kantun alit. Kulawarga anggén genah utama kalih kapertama. Utama santukan ring kulawarga galah namtamnin budi patut jagi baktana kantos kawekas. Samaliha sering manggihin pasemetonan sané malaksana utawi nglaksanaang budi patut. Sang sané duuran pinaka conto. Sang dados tatuladan. Kapertama, santukan ring kulawarga pangawit panglimbak pamarginé ring pakraman.
Kulawarga sané tetep ngrajegang budi pakerti janten pacang manggihin kasentosan utawi karahajengan. Budi pakerti punika minekadi oneng mlajahang angga. Seneng mapitulung ring anak lian. Nénten nué pikayunan gelis brangti. Olas asih ring sarwa mauripé. Tiaga ring angga utawi pakraman. Matatatiti nganutin sastra. Astiti bakti ring Sanghyang Widhi, Déwa-Déwi, Bhathara- Bhathari, taler ring kawitan. Kawitan rikalaning kantun nyeneng utawi risampuné ngruruh jagat sunia. Sapunika mungguh ring Geguritan Budi Pekerti sané karipta olih I Ketut Bagiasa, S.Pd.
Punapi sané ngawinang haro hara ring jagaté ? Nénten lian, arta brana, anak istri, momo angkara, pisuna, iri hati,dursila, brangti. Pikayunan sané asapunika patut pisan icalang utawi sampunang icénina maurip ring angga sarira :
Haro hara né ring bumi/ né makrana/ arta brana lan anak istri/ momo angkara mangimbuh/ satyané kasor pisuna/ iri hati/ dursila brangti kapupu/ tanah abungkah jatinya/ ling ida pandita luih// ( Pangkur 10, kaca 14).
Mangda pamarginé setata patut, wiwékane patut anggén. Pratiwimbaang kaon patuté. Icalang pikayunané pacang mamadat ( narkoba), mamitra ( séks bebas). Mangandika mangda anut sulur. Nénten cuah cauh santukan paripolahé asapunika pacang ngwetuang pikobet ring angga utawi ring pakraman :
Mangda sidha suni apanggih/ timbang kahyun jroning angga/ wiréh liu gagodané/ madat judi miwah mamitra /arta kama sasunglapan/ baos laku cuah cauh/ pmragatnya libut bimbang// ( Pupuh Smarandana 4, kaca 15).
Becik pisan saking alit sampun seneng masastra. Paripolahé punika tan péndah maraga brahmacari. Mumpung galah wénten, pikayunané kantun ening katah kaweruhané pacang sida kapikolihang. Kaweruhané punika dados senjata molihang kawibuhan taler rasa bagia :
Seneng ngulik sastra aji/ cihnanya mabrahma carya/ kapradnyanan sutelebé/ dadi jadma wibuh wikan/ mituha ngacep suputra/ yan pengkung punggung bin jugul/joh para molihang bagia// ( Smarandana 8, kaca 16).
Saking kaweruhan pacang sidha molihang arta. Artané mangda manut sulur. Sulur punika nénten lian pakerti sané patut. Sentana sané sampun nrima arta saking yayah-ibu taler icénin pratiwimba mangda nénten iwang sulur :
Né ada pajalan unduk/ artha brana saking waris/ anak putuné manampa/ tan kocapan tlah tur lisik/ kejok nedunang sesana/ momo angkara manampi// ( Ginanti 1, kaca 22).
Budi pakerti patut pisan uripang satunggil rahina. Genah pinih becik ngrajegang budi pakerti tan lian ring kulawarga.Sang maangga guru rupaka, guru wisesa, guru pangajian patut sering ngicénin tatuladan sané patut mangda nénten wénten sane mumpang laku.
Sira nénten demen dados raja? Genah sané gumanti apti-aptiang sang demen kabaos pamimpin, manggala praja. Santukan irika wénten jinah, wénten galah kasumbung. Sané mikobetin yan pradé wau dados manggala praja, presidén,gubernur, bupati medal wiwékané sané nénten manut, nyapakadi aku.. Punapi malih ngénterang praja mandala jagi anggén nguruh arta brana santukan dumun katah ngemedalang jinah dawégé ngrereh suara mangda kajudi.
Kursi genah sang dados raja, gumanti saking riin dados rarebutan. Nénten sang ngangken midep ngamel praja mandala manten. Sang sampun mapoggala, madiksa manten kantun marebut dados raja. Yan rerehang sang sampun madiksa ngastitiang jagat, ngastitiang jadma mangda landuh sekala-niskala, puniki tios kantun demen mapolitikan.
I Pétruk, kabaos taler I Kantong Bolong, Bagawan Dawala minab dados calon indepénden. Sakéwanten sakti, duweg bersilat lidah. Sang Korawa nungkul, Kresna, Baladéwa nungkul. Kantos Sang Pancapandawa nungkul. Sané becik Sang Darmawangsa legowo ngicénin kagungané. Sapunika kawedar ring Geguritan Bagawan Dawala kakawi olih I Ketut Putru, kamedalang antuk toko buku Indra Jaya, Singaraja.
Kursi kagungané gumanti dados tumbas. Aji sané kamedalang, janten matiosan. Sané katah nué jinah agengan purun. Sane kirang arta kadi I Pétruk purun numbas tigang sén santukan andel ring angga sakti :
Anggut-anggut duhur kursi/ mapayung matunggul emas/ kéto yan lega tuah ko/ bayu paksa ento baang/ yening kapatutang nyéwa/ duang sén eda ja langkung/ telung sén masih tuah nyak// ( Smarandana,10, kaca 18).
Yan wénten sang ngamel jagat kadi Sang Yudistira, minab kidikan ngamedalang prebia anggén kampanya. Jinahé dados anggén mecikang sang kalaran. Sang katunan arta utawi katunan kawikanan. Sang katunan rumasa nué jagat. Nenten jerih maurip. Malih arangan manggalané magenah ring bui. Sang Darmawangsa purun léngsér kaprabon. Kagentosin antuk I Petruk. Sang Darmawangsa uning kaprabon nénten jagi bakta kantos kawekas. Taler dados kadruwénang antuk sapasira sané demen marebut :
Nika sami baang beli/ pangidihé sang bagawan/ bayu paksa utusané/ budiné teka utama/ munyin surat saja kasar/ munyinnyané tan pasambung/ lan suraté saja kasar// ( smarandana, 28,kaca 20).
I Pétruk, Bagawan Dawala taler nénten demen sué-sué ngamel jagat mangda sampunang kasuciané dados sulinggih kaoran. Punapi malih polih ujar ala, polih wak parusia. Uning pisan kagungané midep ngwetuang loba. Lali ring angga sampun madiksa. Polih rabi taler kapicayang ring Sang Abimaniu. Kémad kayuné sampun dados sulinggih raris kantun seneng marerasménan malih:
Sang bagawan raris ngucap/ masolah munyiné manis/ duh cening angka wijaya/ jodon cening jani rauh/ ento tulih jani tanggap/ anggon rabi/ jaya wijaya ring perang// ( Ginada, 58, kaca 81).
Sang polih ngamel jagat gumanti galah sané langkung becik anggén mayasa kérti, nabdabin pikayun sané utama. Kayun sang maangga manggala praja gumanti mangda jagaté trepti , landuh. Ngénterang praja mandala manut ring tatatitiné mangda sampunang usan ngamel jagat polih ujar ala punapi malih magenah ring bui.
Wantah pidabdab sane sampun katah mamargi ring i prajuru desa, inggih punika ngemargiang
paruman tigang asasih apisan. Sane mangkin kamargiang Parum Tigang Sasih II warsa 2011, acara puniki kemargiang rahina Anggara 19 Juli 2011 ring kantor LPD Desa Pakraman Pedungan Jalan Pulau Belitung no 36 Denpasar Selatan.
Acara sane memargi manut sewala patra, inggih punika:
- Laporan penelasan jinah druen Desa tigang sasih sane sampun lintang
- Pidabdab nyanggra piodalan ring Kahyangan Tiga sane jagi rauh
- Pidabdab nyanggra evaluasi pembinaan Kelembagaan Desa Pakraman sane jagi rauh, lan sane siosan.
Linuh
- earthquake
Media
linuh
Kasar
linuh
Halus
lindu
Northern Form
Unknown
Usage Examples
Yen seken sabilang emosi Ida Betara lantas ngae bencana - gunung meletus, linuh, wabah rabies, wabah uled - lantas apa ia ane lakar gaena ken Ida Betara sabilang kenehne liang?[example 1]
If the gods created natural disasters — volcanic eruptions, earthquakes, rabies or caterpillar epidemics — every time they got angry, what would they do when they were happy?
Dugas ada rapat unduk penggalian dana menahin banjare, I Made Rai ngusulang apang ngae bazar. Liu anake setuju dugase ento, sakewala ane magae ajak abedik. Buka linuhe ngidupang ibane. Makejang gaene jemaka, uli ngae kartu, kanti nyemak bazzar didiane.[example 2]
On a meeting about fund raising to renovate the 'banjar', I Made Rai suggested to held a food bazzar. Many members agreed to do it, afterwards, only a few helped handling the bazzar. Sounds like an earthquake which happened by nature, Made Rai did all the job from making the coupons to deliver the food by himself.
Linuh sane ageng ngejerang jagat Baline semengane mangkin. Manut lontar Palelindon linuhe puniki cihna jagate becik lan landuh (udan siha) ngunggahang saking mangkin. Dumadak yakti asapunika.[example 3]
A sufficiently strong earthquake rocked Bali this morning. According to the Palelindon lontar, earthquakes like this bring good news for the future of the community. Let's hope this is so.
- Kolom ‘Bungklang Bungkling’, ‘Uled’, di harian Bali Post, Minggu, 24 April 2011, oleh I Wayan Juniartha. Diterjemahkan oleh Putu Semiada
- Fred Eiseman
- Dewa Windhu Sancaya, pos di Facebook 2017
Lemah
- to distinguish it from night time (petengne)
Media
lemah
Kasar
Unknown
Halus
lemahne
Northern Form
Unknown
Usage Examples
Lemah peteng I Meme megae apang ade anggone meli dedaaran
Day and night my mother works so that we can buy (or have) enough foods to eat.
⚙ Automatically collected usage examples
In Balinese: Ring wulat ning pangajian, dresta puniki ngajahin alit-alite mangda lunga ring jaba ngowadang raga mangda ten maplalianan hape manten lemah peteng.
In English:
In Indonesian:
In Balinese: Ngedas lemah, sisya-sisyane ngeranjing ka sekolah mawastra adat Bali, ngelantur ngaturang bhakti sareng-sareng, ngamuja Dewi Saraswati, dewaning kaweruhan.
In English: Saraswati day is the advent of knowledge according to Balinese Hindu belief.
In Indonesian: Hari Saraswati adalah hari turunnya ilmu pengetahuan menurut kepercayaan masyarakat Hindu Bali.
In Balinese: Krama Baline majagra utawi magadang awengi lemah tur ngelar pangubakti miwah tapabrata, tur mayoga samadhi.
In English: It is quite different from modern day calculation which starts at midnight.
In Indonesian:
Pasihpsi;
- sea
- beach
- high tide
Media
pasih
Kasar
Unknown
Halus
segara
Northern Form
Unknown
Usage Examples
Buka ulungin bulan, ritatkala tresnan I Made Raine katampi olih I Kadek Putri, ditu di pasisi pasih Merta Sarine.
It’s like having the moon falling into your lap when I Made Rai declaration of love was reciprocated by Kadek Putri at Merta Sari beach.
Ngentungang uyah ke pasih.[example 1]
Throwing out salt to the sea. [proverb] Said about giving money to a rich person, or about someone telling things to someone who already knows about the subject.
⚙ Automatically collected usage examples
In Balinese: Kabupaten Bangli magenah ring kaler-kangin kota Denpasar, manawi weten 40 km saking tengahing Kota Denpasar miwah pinaka dados kabupaten sane nenten medue pasih.
In English:
In Indonesian:
In Balinese: Ring pasisi kangin India, Bali Yatra kagelar ring wulan Oktober maka cihna wit leluhur ipun sane luas ngentasin pasih nuju dwipa doh ring kangin kabawos Bali.
In English:
In Indonesian:
In Balinese: Dané sampun ngamedalang cakepan marupa pupulan satua cutet sané mamurda “Ngurug Pasih” warsa 2014 lan ngamolihang hadiah Sastra Rancagé 2015.
In English:
In Indonesian:
In Balinese: Leluhur kainé nyidayang ngaé kreteg di pasihé, mambahan ka Alengka Pura.
In English: When Rama attacked Alengka.
In Indonesian: Nah, (Pada akhirnya bisa mengalahkan Maharaja Rawana) dan keluarganya.
In Balinese: sampunang ngutang luu utawi plastik ring tukad, telabah, pasih sanè ngaè cemer Buana Agung, ngaè cemer awak utawi Buana Alit.
In English:
In Indonesian:
In Balinese: Buina yan lakar I Nanak ngalih gumi Baline, pajalane ngliwat pasih.
In English:
In Indonesian:
In Balinese: I wau Aji mamaosang jagat Baline selat pasih raris mialang pajalan titiange ka Bali, beh elah antuk titiang ngentap pasihe wantah aclekidek.
In English:
In Indonesian:
In Balinese: Sedeng itepa kedise cerik-cerik ngalih amah, saget ada kedis gede pesan teka uli delod pasih.
In English:
In Indonesian:
In Balinese: Ratun kedise uli delod pasih.
In English:
In Indonesian: Sangat jengkel ia melihat ada burung besar, ikut mencari makan di tempat burung- burung kecil.
In Balinese: Saking genahe punika, para wisatawan manyidayang nyingakin pasih pelung miwah pasisi ujung taler arsitektur taman ujung sane unik – sane maduang arsitektur Eropa abad pertengahan miwah arsitektur Bali.
In English:
In Indonesian:
- F. Eiseman - PROVERBS, 1987